Gɔbi

Gɔbi ɔ, aza ɖé wɛ bɔ é nɔ xwé ɖo Benɛɛto mɛ. Sunnu lɛ wɛ nɔ xwé tawun tɔn kpodo bowunba, ɖawunciki, jalabu alo agbaɖa kpo.

Tan tɔn kléwun
Ɖo xoxohwénu ɔ, gbɛtɔ sisijɛxa é nɔ w'azɔ xa axɔsu xɔgbonu tɔn lɛ è, wɛ nɔ cyɔ́n gɔbi ɔ. Ɖo taji ɔ, Mitɔ Akplɔgan nɔ xwé bo do nɔ sɔ yɛmɛnu wuntun tɔn lɛ sɔ sɛxwé. Gbɛtɔ sisijɛxa nɛ lɛ nɔ xwè ɖo nuwiwa ɖaxo lɛ hwénu.

Titɔ tɔn
Avɔ alo kanvɔ wɛ nutɔtɔ lɛ nɔ sɔ bo do nɔ tɔ gɔbi na. É ɖé alɔkpa alɔkpa tɔn.

Cyɔncyɔn tɔn kpodo tinmɛ tɔn kpo
Gɔbi ɔ, cyɔncyɔn tɔn ɖo alɔkpa tɛnmɛtɛnmɛ kpodo tinmɛ tɛnmɛtɛnmɛ kpo. Ɖo xɔgbonu ɔ, é hɛn ɔ, é nɔ xwe yi nukɔn bɔ tinmɛ tɔn wɛ nyi nukɔnyiyi. É xwè sɔ yi aɖusimɛ ɔ, tinmɛ tɔn wɛ nyi awajijɛ. Aɖusimɛ wɛ mɛgègé nɔ xwe sɔ yi.
É ka wa yi xwe sɔ yi amyɔmɛ ɔ tinmɛ tɔn wɛ nyi sisi. É ka wa xwe sɔ yi gudo ɔ, tinmɛ wɛ ɖɔ è dovɔ nu nuvɛnanɔ lɛ.

Ɖo Batɔnu lɛ tomɛ ɔ, tinmɛ vo wɛ cyɔncyɔn gɔbi tɔn ɖo. É xwè sɔ yi aɖusimɛ ɔ, tinmɛ tɔn wɛ nyi tɔkubojodonanɔ (tɔcyɔvi). Ɖo amyɔmɛ ɔ, tinmɛ tɔn wɛ nyi nɔkubojodonanɔ (nɔcyɔvi). Gɔbi ɔ tè wɛ e nɔ xwe sɔyi bɔ mɛxo lɛ nɔ xwe sɔyi gudo ɖo Batɔnu lɛ tomɛ.

Akpaxwé:Aza lɛ Akpaxwé:Nusisɔ ɖo Benɛɛto mɛ